ต่ำหมื่น รวม โน้ตบุ๊ก ดีราคาไม่แพง ต้องจัด ณ บัดนาว 
กลางปีแล้ว ใครอยากเปลี่ยนโน้ตบุ๊กบ้างยกมือขึ้น? แน่นอนว่าช่วงกลางปีกับปลายปีหนุ่มสาวขาช็อปฯจะรื่นเริงเป็นพิเศษ เนื่องจากมีงานลดราคา งานอีเวนต์น่าสนใจ และสินค้าคุณภาพในราคาสุดคุ้ม เหมาะกับขาช็อปที่ชอบของถูกแต่ก็ยังคงคุณภาพ,ไทยรัฐออนไลน์ ชี้เป้าโน้ตบุ๊ก ราคาไม่เกิน 10,000 บาท จาก 5 แบรนด์ดัง ที่รับรองว่าคุ้มสุดๆ สเปกแน่นๆ ใช้หิ้วไปใช้งานนอกสถานที่ ดูหนัง ฟังเพลง เล่นเน็ต เข้ายูทูบ หรือโหลดคลิปได้สบายๆ แบบไม่ต้องจ่ายแพง,1. Acer One 10,รุ่น: S1002-12Q2,ราคา: 9,990 บาท ,ไม่ต้องเลือกอย่างใดอย่างหนึ่งในงบประมาณที่จำกัด ว่าจะซื้อโน้ตบุ๊กหรือแท็บเล็ตดี เพราะหากซื้อรุ่นนี้คุณจะได้ทั้ง 2 อย่าง มีพร้อมทุกโหมดไม่ว่าจะรองรับการทำงานนอกสถานที่ เล่นเน็ต หรือดูหนัง Acer One 10 รันด้วยระบบปฏิบัติการวินโดว์ 10 โฮม หน้าจอขนาด 10.1 นิ้ว พร้อมเทคโนโลยี IPS (In-plane switching) ที่ช่วยให้สีคงที่ไม่ว่าจะรับชมจากมุมใด อีกทั้งยังพัฒนาทัชแพดให้มีความแม่นยำสูง ยกเว้นการตอบสนองต่ออุ้งมือทำให้ไม่ถูกรบกวนจากการสัมผัสที่ไม่ตั้งใจ ,2. Lenovo Miix,รุ่น: 310 80SG002MTA ,ราคา: 8,990 บาท,วินโดว์แท็บเล็ตขายดีของเลอโนโว จอภาพ HD IPS ถือว่าหน้าจอชัดมากสำหรับขนาด 10.1 นิ้ว รันด้วยโปรเซสเซอร์ Atom X5 แรม 2 GB ตอบโจทย์ได้ทั้งความบันเทิงและการทำงาน สามารถหิ้วไปนำเสนองานนอกสถานที่ได้ด้วยน้ำหนักเพียง 1.1 กิโลกรัม ข้อดีก็คือลงโปรแกรมที่นามสกุล .exe ได้ด้วย หมายความว่าคุณสามารถลงเกมส์ออนไลน์ที่สเปกไม่มาก หรือลงโปรแกรมเกี่ยวกับวิดีโอเพิ่มเติมได้,3. HP,รุ่น: 14-an001AU,ราคา: 9,990 บาท,โน้ตบุ๊กหน้าตาเป็นทางการ ดีไซน์สวยหรู ดูแพง ดูผ่านๆ ไม่มีใครรู้ว่าราคาไม่เกินหมื่น หน้าจอกว้างถึง 14 นิ้ง ดูหนัง ฟังเพลง เปิดยูทูบได้สบายๆ มาพร้อมหน่วยประมวลผล AMD A4-7210 ทำให้การใช้งานลื่นไหล รวดเร็ว ตอบสนองได้หลายโปรแกรมพร้อมๆ กัน อีกทั้งยังมีการ์ดแสดงผลกราฟิก AMD Radeon R3 Graphics คอเกมที่งบไม่สูงต้องชื่นชอบแน่นอน,4. ACER Aspire,รุ่น: ES1-421-245M ,ราคา: 8,990 บาท,อีกรุ่นสุดคุ้มจาก Acer ภายนอกสีดำดูหรูหรา ทั้งที่ราคาเบาๆ มีซอฟต์แวร์ BluelightShield ช่วยกรองแสงสีฟ้าเพื่อลดความเมื่อยล้าดวงตาในการใช้งานต่อเนื่อง จะดูหนังดึกๆ ใต้ตาก็ไม่ห้อยย้อยเป็นหมีแพนด้าเหมือนเมื่อก่อน รันด้วยระบบปฏิบัติการ Linux ทำให้ไวขึ้น สามารถเพิ่มหน่อยความจำได้มากถึง 16 GB เลยทีเดียว,5. ASUS ,รุ่น: K455LA-WX724D,ราคา: 11,490 บาท,รุ่นนี้ถึงแม้จะราคาเกินหมื่นไปนิดหน่อย แต่อยากเอามาแนะนำจริงๆ เนื่องจากคุ้มค่า คุ้มราคาแบบสุดๆ เพราะรันด้วยโปรเซสเซอร์ Intel Core i3 ทำให้เครื่องเร็วและแรงเกินราคาไปมาก ไม่ว่าจะทำงาน หรือดูหนังบนหน้าจอขนาด 14 นิ้วก็แฮปปี้สุดๆ ที่สำคัญคือมาพร้อมฮาร์ดดิส 1 TB และ แรม 4 GB DDR3L ถือว่าในตลาดยังไม่มีแบรนด์ไหนทำราคาได้ดีกว่านี้จริงๆ,ที่มา:,Acer,Lenovo,HP-Banana IT,ASUS-IT City,ก่อนตัดสินใจซื้อโน้ตบุ๊ก มองหาดีล ,ส่วนลดจาก Shopee, ช่วยประหยัดอีกหนึ่งต่อ
กลางปีแล้ว ใครอยากเปลี่ยนโน้ตบุ๊กบ้างยกมือขึ้น? แน่นอนว่าช่วงกลางปีกับปลายปีหนุ่มสาวขาช็อปฯจะรื่นเริงเป็นพิเศษ เนื่องจากมีงานลดราคา งานอีเวนต์น่าสนใจ และสินค้าคุณภาพในราคาสุดคุ้ม 
คอมพิวเตอร์ ยูเนี่ยน,โน้ตบุ๊ก,โน้ตบุ๊ก ราคาถูก,ลดราคา,แล็บท็อป ราคาถูก